text: 16. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 10 της 31 Δεκ. 1975/3 Ιαν. 1976 (ΦΕΚ Α΄  1) Περί αυξήσεως των υπό του Ταμείου Νομικών καταβαλλομένων συντάξεων. Έχοντες υπ’ όψει: 1.Την παρ. 1 του άρθρ. 19 του Ν.Δ. 4114/60 «περί Κώδικος Ταμείου Νομικών». 2.Την παρ. 4 του άρθρ. 15 του Νόμ. 4507/66 «περί ρυθμίσεως θεμάτων τινών των Δικηγόρων, των Συμβολαιογράφων, τροποποιήσεως του Κώδικος περί Ταμείου Νομικών και άλλων τινών διατάξεων» (ΦΕΚ 71/28.3.66 τ.Α΄). 3.Τας διατάξεις του Ν.Δ. 175/73 «περί Υπουργικού Συμβουλίου και Υπουργείων» τεθείσας εν ισχύϊ δια του υπ’ αριθ. 396/73 Π.Δ/τος. 4.Σύμφωνον γνώμην του Διοικητικού Συμβουλίου του Ταμείου Νομικών διατυπωθείσαν κατά τας υπ’ αριθ. 2676/16.9.1975, 2690/11.11.1975 και 2697/9.12.1975 συνεδριάσεις αυτού. 5.Την υπ’ αριθ. 888/1975 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: Άρθρον μόνον.-1.Αι υπό του Ταμείου Νομικών καταβαλλόμεναι κατά την 30ήν Σεπτ. 1975 συντάξεις αυξάνονται γενικώς δια μεν την κατηγορίαν των αμίσθων κατά ποσοστόν 25% δια δε την κατηγορίαν των εμμίσθων κατά ποσοστόν 15% ως κάτωθι: α.Από 1ης Οκτ. 1975 δια μεν την κατηγορίαν των αμίσθων κατά ποσοστόν 15%, δια δε την κατηγορίαν των εμμίσθων κατά ποσοστόν 10%. β.Από 1ης Ιουν. 1976 δια μεν την κατηγορίαν των αμίσθων κατά ποσοστόν 10%, δια δε την κατηγορίαν τω εμμίσθων κατά ποσοστόν 5%. 2.Βάσει της ανωτέρω αυξήσεως και από των αυτών χρονολογιών προσαυξάνονται αναλόγως αι ισχύουσαι μονάδες προσδιορισμού των συντάξεων όπου τούτο απαιτείται υπό της διεπούσης το Ταμείον Νομικών νομοθεσίας. Εις τον αυτόν επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος. 